ทองปิดลบ 2.3 ดอลล์
สัญญาทองคำตลาดนิวยอร์กปิดลบ2.3 ดอลล์ที่ 1,434.3 ดอลลาร์/ออนซ์ เหตุวิตกเฟดชะลอโครงการซื้อบอนด์
14 พ.ค. 2556

สัญญาทองคำตลาดนิวยอร์กปิดลบ2.3 ดอลล์ที่ 1,434.3 ดอลลาร์/ออนซ์ เหตุวิตกเฟดชะลอโครงการซื้อบอนด์
สัญญาทองคำตลาด COMEX (Commodity Exchange) ส่งมอบเดือนมิ.ย.ลดลง 2.3 ดอลลาร์ หรือ 0.16% ปิดที่ 1,434.3 ดอลลาร์/ออนซ์
สัญญาโลหะเงินส่งมอบเดือนก.ค.ปิดที่ 23.696 ดอลลาร์/ออนซ์ เพิ่มขึ้น 3.8 เซนต์ ส่วนสัญญาโลหะทองแดงส่งมอบเดือนก.ค.เพิ่มขึ้น 0.65 เซนต์ ปิดที่ 3.3595 ดอลลาร์/ออนซ์
สัญญาพลาตินัมส่งมอบเดือนก.ค.ปิดที่ 1,484.50 ดอลลาร์/ออนซ์ ลดลง 1.50 ดอลลาร์ และสัญญาพัลลาเดียมส่งมอบเดือนมิ.ย.ปิดที่ 718.70 ดอลลาร์/ออนซ์ เพิ่มขึ้น 13.05 ดอลลาร์/ออนซ์
ภาวะการซื้อขายในตลาดทองคำเป็นไปอย่างซบเซา เนื่องจากสกุลเงินดอลลาร์แข็งค่าขึ้น โดยดัชนีดอลลาร์พุ่งขึ้นแตะระดับ 83.253 จุด จากระดับของวันศุกร์ที่ 83.135 จุด 
สัญญาทองคำยังได้รับแรงกดดันหลังจากหนังสือพิมพ์วอลล์สตรีท เจอร์นัลรายงานว่า ธนาคารกลางสหรัฐ (เฟด) ได้เริ่มกำหนดกลยุทธิ์ในการค่อยๆลดขนาดโครงการซื้อพันธบัตร โดยคณะกรรมการเฟดกำลังหารือกันเกี่ยวกับกรอบเวลาในการชะลอโครงการดังกล่าว          
นอกจากนี้ สัญญาทองคำยังร่วงลงจากข่าวที่ว่ากองทุน SPDR Gold Trust ลดการถือครองทองคำลง 11 ตัน มาอยู่ที่ระดับ 1,051.65 ตัน ในช่วงเวลาที่สิ้นสุด ณ วันศุกร์ที่ผ่านมา